Document ID: 31999R2532

KOMISSION ASETUS (EY) N:o 2532/1999,
annettu 30 päivänä marraskuuta 1999,
lisätuontitullien soveltamista hedelmä- ja vihannesalalla koskevan järjestelmän soveltamista koskevista yksityiskohtaisista säännöistä annetun asetuksen (EY) N:o 1555/96 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1257/1999(2), ja erityisesti sen 33 artiklan 4 kohdan,
sekä katsoo seuraavaa:
1) Komission asetuksessa (EY) N:o 1555/96(3), sellaisena kuin se on viimeksi muutettuna asetuksella (EY) N:o 2370/1999(4), säädetään kyseisen asetuksen liitteessä tarkoitettujen tuotteiden tuonnin valvonnasta. Valvonta tapahtuu komission asetuksen (ETY) N:o 2454/93(5), sellaisena kuin se on viimeksi muutettuna asetuksella (EY) N:o 1662/1999(6), 308 d artiklassa säädettyjen, etuuskohteluun oikeuttavaa tuontia koskevien yksityiskohtaisten sääntöjen mukaisesti.
2) Uruguayn kierroksen monenvälisten kauppaneuvottelujen yhteydessä tehdyn maataloussopimuksen(7) 5 artiklan 4 kohdassa määrätään lisätullit käynnistävien määrien vahvistamisperusteet. Näiden perusteiden sekä vuosilta 1996, 1997 ja 1998 käytettävissä olevien tietojen perusteella on aiheellista muuttaa lisätullin käynnistävää määrää kurkkujen, kesäkurpitsojen, sitruunoiden, omenoiden sekä päärynöiden osalta.
3) Koska omenoiden tuontikausi alkaa 1 päivänä tammikuuta ja päättyy 31 päivänä elokuuta, niille olisi kyseiseksi kaudeksi vahvistettava ainoastaan yksi käynnistävä määrä.
4) Tässä asetuksessa säädetyt toimenpiteet ovat tuoreiden hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1555/96 liite tämän asetuksen liitteellä.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä marraskuuta 1999.

Labels: 3
17
15